Bħal blanzun imbexxaq, Hajjart bil-fwieħa l-friefet Li mxennqa ttajjru ferħana madwarek. Bi kliemhom ħelu u mirqum Faħħru sbuħitek, Mitlufa fl-imħabba, stedinthom U ħallejtbom mgħannqa miegħek Iduqu l-bnin għasel ta' fommok. Imkabbra bi ġmielek Ma bżajtx għal ġiehek U għaddejt snin bla rażan fit-tbabrid. Waqajt f'ilsien in-nies, Minn għalik li sibt il-bena, Għax demm iż-żgħożija Ġo sidrek sħun baqbaq, Skirt fl-imħabba, U manibabħtx li bi qarrieqa U tieħu biss għall-għajb. Fil-ħajja tiegħek mgħaġġla Ma kellekx żmien għalija. Għaddew u gerbbu s-snin U l-lum fik ħasra, Iġġibli ħniena nħares lejn Dawk ħaddejk ta' mewt mixruba, Għajnejk, darba xrara nar Jilmgħu u jaqbżu bil-ħeġġa, Issa mitfija u mgħammxa, Jixbdu l-mard li qed jberrik U bil-mod il-mod jifnik. Is-sbuħija bħal warda Li toħroġ mix-xewk. Issaħħar u tgħaxxaq U bi isbaħ minn ward ieħor; 'Ma qasir għomorha, Titbiel, tinxef u malajr Ma' l-art titfarfar. Xejn issa ma baqagħlekl L-imgħoddi għalik ħolma Ta' tifkiriet mistmerra, Dawk li bi kliembom ħlejju U bit-tbissim fieragħ ta' xofftejbom Ġibduk warajbom, Issa nsewk. Fejn dari jfissdu u jżegħlu bik Il-lum li ġmielek tlift, Ċaħduk Għax fik ma rawx ħlief mara, Hekk tagħti d-dinjal Dak li aktar ma teħtieġx Tistmerr u twarrbu, Qalbi teħbirni Li t-tmiem tiegħek mhux il-bogħod, Tħarħir sidrek iħassibni U l-bixra tiegħek sfajra Tregħdni u tkexkixni. Nixtieq kont nista' nferrħek U narak mill-ġdid daħkana Bħal meta kont snin ilu, Dik ħarstek tbeżżagħni. Herritlek il-mibegħda 'l qalbek, Sħett lil min ġabek fid-dinja… M'għandex għalfejni Mut ħienja u lid-dinja aħfer, Taħsibx li kulħadd warrbek U ħadd ma jaħseb fik. Bla beda ħabbejtek U meta t-tokki jħabbru Biex tħalli warajk dan l-hemm, Nibki għalik biki tad-demm.